[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 20.11.2006

SEK(2006) 1493 endelig

BERETNING FRA KOMMISSIONEN TIL EUROPA-PARLAMENTET OG RÅDET

om udgifterne for EUGFL, Garantisektionen Alarmsystemet nr. 9 – 10/2006

INDHOLDSFORTEGNELSE

1. INDLEDNING 3

2. BEMÆRKNINGER ANGÅENDE GENNEMFØRELSEN af 2006-budgettet 3

3. KONKLUSION 5

1. INDLEDNING

I bilaget vises den faktiske budgetgennemførelse i perioden 16. oktober 2005 – 31. august 2006 sammenholdt med udgiftsprofilen som opstillet ud fra den indikator, der blev fastlagt på grundlag af artikel 7 i Rådets forordning (EF) nr. 2040/2000 af 26. september 2000 om budgetdisciplin[1].

2. BEMÆRKNINGER ANGÅENDE GENNEMFØRELSEN AF 2006-BUDGETTET

Nedenfor gives en kort beskrivelse af de væsentligste afvigelser mellem den faktiske og den forventede udnyttelsesgrad ifølge indikatoren for de forskellige sektorer i 2006-budgettet (NB: det aktuelle over- (+) eller underforbrug (–) vises i parentes).

2.1. Valutafaktorer

Dollarens vekselkurs over for euroen

Udgifterne, der er påløbet i den førnævnte periode, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsvarer, især korn og sukker, og for nogle former for hjemmemarkedsstøtte såsom bomuldsstøtten påvirkes udgifterne af dollarens vekselkurs over for euroen.

I overensstemmelse med artikel 8, stk. 1, i forordning (EF) nr. 2040/2000 blev det af budgetmyndigheden vedtagne budget opstillet på grundlag af den gennemsnitlige paritetskurs for perioden juli-september 2005 på 1 EUR = 1,22 USD. Det skal bemærkes, at den gennemsnitlige vekselkurs i perioden 1. august 2005 – 31. juli 2006 var ca. 1 EUR = 1,22 USD, dvs. ca. den kurs, der blev anvendt ved opstillingen af budgettet for 2006.

2.2. Underudgiftsområde 1a: Den fælles landbrugspolitik (ekskl. udvikling af landdistrikterne)

2.2.1. Interventioner på landbrugsmarkederne (–399,1 mio. EUR)

Kommissionen konstaterer på grundlag af medlemsstaternes overslag, at dette underforbrug for perioden frem til den 31. august 2006 ved regnskabsårets udgang reduceres til –363,0 mio. EUR. Kommissionen har ajourført sine skøn over de budgetmæssige behov og forventer, at underforbruget frem til udgangen af regnskabsåret vil ligge på ca. –250,0 mio. EUR, dvs., under det niveau, der er angivet i medlemsstaternes overslag.

2.2.2. Frugt og grøntsager (–162,1 mio. EUR)

Årsagerne til gennemførelsesmønstrene for denne sektor er de samme som anført i beretning nr. 5–6/2006.

2.2.3. Restitutioner for varer, der ikke er opført i bilag I (–123,7 mio. EUR), spindplanter (–33,1 mio. EUR), svinekød, æg og fjerkrækød (–54,9 mio. EUR)

Årsagerne til gennemførelsesmønstrene for disse sektorer er de samme som anført i beretning nr. 7/2006.

2.2.4. Sukker (+254,5 mio. EUR), mælk og mejeriprodukter (–161,5 mio. EUR)

Det forventede gennemførelsesmønster for sukker er beskrevet i beretning nr. 8/2006.

Kommissionen noterer sig det nuværende gennemførelsesniveau i mejerisektoren. Rådet har imidlertid vedtaget forslaget vedrørende fristerne for de berørte medlemsstaters betaling af mælkeafgifterne. I denne sektor forventes der derfor et overforbrug af budgetbevillingerne ved regnskabsårets udgang, som på nuværende tidspunkt anslås til 160,0 mio. EUR. (NB: beretning nr. 8/2006 indeholder en detaljeret redegørelse for det forventede gennemførelsesniveau for sektoren frem til udgangen af regnskabsåret).

2.2.5. De resterende markedsforanstaltninger

Efter en gennemgang af de resterende markedsforanstaltninger forventer Kommissionen et underforbrug i forbindelse med følgende markeder: korn, ris, fødevarer, olivenolie, vin, salgsfremmende foranstaltninger og oksekød.

2.2.6. Direkte støtte (–932,1 mio. EUR)

Kommissionen bemærker, at det nuværende generelle underforbrug sammenholdt med indikatoren for perioden frem til den 31. august 2006 reduceres til –785,0 mio. EUR ved udgangen af regnskabsåret. Kommissionen har ajourført sine skøn over de budgetmæssige behov og forventer, at underforbruget frem til udgangen af regnskabsåret vil ligge på ca. –660,0 mio. EUR.

Dette underforbrug er hovedsagelig koncentreret i visse medlemsstater, der begrundede det med de mange administrative klager, der var indgået fra støttemodtagerne som følge af fordelingen af rettigheder blandt dem. De var ligeledes stødt på administrative problemer med opgørelsen og udbetalingen af støtte. Nogle medlemsstater har oplyst, at mange af de små støttemodtagere som følge af de småbeløb, de kunne forvente at få ubetalt i støtte, har givet afkald på disse udbetalinger, hvilket også har bidraget til underforbruget af budgetbevillingerne.

2.2.7. Revision af landbrugsudgifter (160,9 mio. EUR)

Årsagerne til gennemførelsesmønsteret i denne sektor, der forventes at fortsætte frem til udgangen af regnskabsåret, er de samme som anført i beretning nr. 8/2006.

3. KONKLUSION

For underudgiftsområde 1a nåede bevillingsforbruget for medlemsstaternes udgifter i perioden 16. oktober 2005 – 31. august 2006 op på 41 144,7 mio. EUR, dvs. 95,1 % af de disponible bevillinger. Det generelle underforbrug af budgetbevillingerne sammenholdt med indikatoren beløb sig til ca. –1 191,7 mio. EUR i samme periode og vedrører hovedsagelig direkte støtte. Kommissionen overvåger nøje situationen. Det endelige underforbrug afhænger af, i hvilket omfang det vil lykkes medlemsstaterne at løse problemerne med gennemførelsen af denne ordning inden udgangen af regnskabsåret.

For underudgiftsområde 1b nåede bevillingsforbruget for medlemsstaternes udgifter i perioden 16. oktober 2005 – 31. august 2006 op på 4 736,9 mio. EUR, dvs. 61,0 % af de disponible bevillinger. På nuværende tidspunkt forventer Kommissionen, at bevillingerne til udvikling af landdistrikterne vil blive udnyttet som foreslået i 2006-budgettet.

BILAG

[pic]

[1] EFT L 244 af 29.9.2000, s. 27.